CO POPRAD

TRAIL2GETHER – Vysoké Tatry
2025-05-14 18:30, 2025-05-07 18:30, 2025-04-30 18:30, 2025-04-23 18:30, 2025-04-16 18:30, 2025-04-09 18:30, 2025-04-02 18:30 (Europe/Bratislava)
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

Občianske zhromaždenie
2025-05-09 18:00 - 19:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 9. mája 2025 o 18.00 hod. na Námestí sv. Egídia pred OC Forum. Na zhromaždení vystúpi psychologička Silvia Kubaňová, spisovateľ Silvester Lavrík a politológ Grigorij Mesežnikov. Ako hudobný hosť vystúpi Diana Hanzel. Poprad sa týmto pripája k celoslovenským protestným zhromaždeniam “Slovensko je Európa”.

Cvičenie pre zdravú ženu
2025-05-08 16:30 - 18:00, 2025-05-01 16:30 - 18:00, 2025-04-24 16:30 - 18:00, 2025-04-17 16:30 - 18:00, 2025-04-10 16:30 - 18:00, 2025-04-03 16:30 - 18:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Máj v Podtatranskej knižnici
2025-05-01 08:00 - 2025-05-31 17:00 | Podtatranská knižnica v Poprade, centrum
Srdečne Vás pozývame stráviť Máj v spoločnosti bohatej ponuky našich knižničných podujatí.

TVM Metallica Tribute
2025-04-25 21:00 | Koľaj 22, 49°03'40.4"N 20°17'58.1"E
TVM Metallica Tribute je Košická kapela, ktorá aktívne koncertuje od roku 2015 a zameriava sa na ranné obdobie /Old School/ najväčšej metalovej legendy Metallica.Vstup: 8 €

Občianske zhromaždenie
2025-04-25 18:00 - 19:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 25. apríla o 18:00 hod. na Námestí sv. Egídia pred OC Forum. Na zhromaždení vystúpi advokátka (Via Iuris) Eva Kováčechová, hudobník a herec Martin Geišberg, horský nosič a záchranár Martin Maličký. Poprad sa týmto pripája k celoslovenským protestným zhromaždeniam “Slovensko je Európa”.

LinkedIn: Digitálny životopis 2.0
2025-04-24 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Tatry IT Ťa pozýva na pravidelné stretnutie o aktuálnych a zaujímavých (nie len) digitálnych a IT témach. Eventy organizujeme v spolupráci s Coworking Poprad (https://coworkingpoprad.sk).
Tvoj kód hovorí za teba. Ale profil by mal tiež. Ukážeme si ako v roku 2025 efektívne využívať LinkedIn na budovanie vzťahov, zmysluplné prepájanie a získanie vplyvu.
Zaregistruj sa tu.
Slido: #tatryit
PROGRAM:
18:00 Privítanie
18:10 LinkedIn: Digitálny životopis 2.0
19:00 Q&A a diskusia
Event budeme streamovať a môžete si ho pozrieť aj neskôr na YouTube kanáli Tatry IT community (https://youtube.com/live/Mq1adpsMbrM).
Zaujíma Ťa niečo konkrétne, alebo máš zaujímavú tému? Napíš nám (community@tatryit.sk).
Tatry IT Team

Berlin Manson na Koľaji 22
2025-04-17 21:00 | Koľaj 22, 49°03'40.4"N 20°17'58.1"E
Zamiluj sa do zvukov, ktoré ťa prenesú do inej dimenzie.
Berlin Manson nie je len kapela – je to zážitok, ktorý sa ti vryje do pamäti. Po rokoch experimentovania a hudobného vývoja prichádza kapela, ktorá naživo predvedie svoj najtemnejší a najintenzívnejší zvuk. Temné riffy, hypnotické rytmy a emotívne texty ťa pohltia od prvých tónov.YzyEsbe – spája energiu punku a rytmy rapu, čím vytvára unikátny hudobný štýl, ktorý zaujme každého, kto hľadá niečo nové a nekompromisné. Jeho tvorba sa vyznačuje rýchlymi a agresívnymi beatmi, ktoré sú typické pre punk, a zároveň silnými, textovo nabitými rýmami z kultúry rapu.4RA – je košická kapela, ktorá sa vydala na cestu spájania silných emocionálnych textov a moderného rapového zvuku, čím vytvára jedinečný štýl emo rapu. Ich hudba je hlboká, autentická a plná introspekcie, odrážajúca pocity zraniteľnosti, bolesti a hľadania seba samého.
Vstupenky: K dispozícii na https://goout.net/berlin-manson/szyjfrx/ Počet vstupeniek je limitovaný, tak nezmeškaj svoju šancu!
Príď zažiť zážitok, ktorý zmení tvoje vnímanie hudby.

PUTOVANIE ZA HISTÓRIOU REGIÓNU VYSOKÉ TATRY – STARÝ SMOKOVEC
2025-04-13 10:10 - 12:10 | Stretnutie pred Tatranskou informačnou kanceláriou, Budova HZS, Starý Smokovec 23, Vysoké Tatry, 06201, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prehliadky v mesiaci APRÍL s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
KEDY A KDE SA STRETNEME?
ZA HISTÓRIOU TATRANSKEJ KOTLINY
Čas a miesto stretnutia: 10:30 h I autobusová zastávka Čarda
Dátum: 05.04.2025
ZA HISTÓRIOU TATRANSKEJ LOMNICE
Čas a miesto stretnutia: 10:30 h I vlaková stanica hlavný vchod
Dátum: 06.04.2025
ZA HISTÓRIOU TATRANSKÝCH MATLIAROV
Čas a miesto stretnutia: 10:30 h I autobusová zastávka pri Ceste slobody
Dátum: 12.04.2025
ZA HISTÓRIOU STARÉHO SMOKOVCA
Čas a miesto stretnutia: 10:10 h I Tatranská informačná kancelária
Ukončenie v Múzeu tatranskej kinematografie a fotografie premietaním krátkeho retro filmu o Vysokých Tatrách.
Dátum: 13.04.2025
ZA HISTÓRIOU TATRANSKEJ POLIANKY
Čas a miesto stretnutia: 10:15 h I vlaková stanica
Dátum: 26.04.2025
ZA HISTÓRIOU ŠTRBSKÉHO PLESA
Čas a miesto stretnutia: 10:00 h I vlaková stanica na Štrbskom Plese – perón, zadný vchod stanice
Dátum: 27.04.2025
V prípade záujmu väčších skupín – nad 20 osôb prosíme o nahlásenie počtu osôb sprievodkyni na t.č. +421 949 202 493 alebo na ivafigova@gmail.com.

Temný Rudo + Dušan Vlk
2025-04-12 19:00 | Koľaj 22, 49°03'40.4"N 20°17'58.1"E
Temný Rudo sa vracia!
Už minulý rok sa spolu s Dušanom Vlkom a David-sanom ukázal na Koľaji 22 v Poprade, kde ste ho uvítali s otvorenou náručou. A budú tu zase!
Temný Rudo je jedným z dielikov alternatívneho rapového puzzle na Slovensku. Potemnejšie, ponuré beaty sa miešajú v podobnej žánrovej palete, ako je u tejto časti hudobnej scény zvykom. Phonkové a trapové prvky tvoria ľahko rozpoznateľný sound a zároveň vysvetľujú, prečo Rudo už niekoľko rokov vystupuje bok po boku s Dušanom Vlkom a David-sanom. V máji 2024 vydal Rudo svoj debutový album “každý živý tvor na zemi zomiera sám” na ktorý nadviazal v marci 2025 albumom s názvom “in memoriam”.
Vidíme sa na Koľaji

PUTOVANIE ZA HISTÓRIOU REGIÓNU VYSOKÉ TATRY – TATRANSKÉ MATLIARE
2025-04-12 10:30 - 12:30 | autobusová zastávka Tatranské Matliare pri Ceste slobody

FAMART Fashion Festival
2025-04-10 08:30 - 2025-04-13 15:30 | Tatranská galéria v Poprade, Hviezdoslavova 341/12, Poprad, 05801, Slovenská republika
Tatranská galéria Poprad

2 dni fashion konferencia
Couture & Culture Expo
Workshopy
4 dni módnych filmov v Kine Tatran
Zľava v obchodoch počas festivalu
Fashion Gala – medzinárodná módna prehliadka
Afterparty

PUTOVANIE ZA HISTÓRIOU REGIÓNU VYSOKÉ TATRY – TATRANSKÁ LOMNICA
2025-04-06 10:30 - 12:30 | Tatranská Lomnica, Vysoké Tatry – Tatranská Lomnica, 059 60, Slovenská republika

Jarný handmade market
2025-04-05 15:00 - 20:00 | MEMC Ichthys, kpt. Morávku 301, Veľký Slavkov, 05991, Slovenská republika
S radosťou Vás pozývame na Jarný handmade market, podujatie pod Tatrami, ktoré podporuje tvorcov a milovníkov ručne vyrábaných produktov. Veríme, že práca vytvorená s láskou a remeselnou zručnosťou má hodnotu, a preto by sme radi vytvorili priestor, kde sa tieto výrobky môžu prezentovať a predávať.
Podujatie sa uskutoční:
📍 Miesto: Mládežnícke centrum MEMC Ichthys, kpt. Morávku 301, Veľký Slavkov
📅 Dátum: 5. apríla 2025
⏰ Čas: 15:00 – 18:00
Na jarnom handmade markete uvidíte týchto zaujímavých hostí:
Dávid Pogran – ilustrátor
Zain – dizajnové oblečenie
Iná Hlina – výrobkyňa keramiky Kristy
Anna Zámečníková – pestovateľka liečivých rastlín (ponúka bylinkové čaje, tinktúry, maste, sirupy a iné)
Lesovik – rôzne ručne vyrábané výrobky z východu Slovenska
TabitaArt – tričká s potlačou
PANDA handmade – 100% handmade zápisníky, diáre a iné papierenské špeciality
Žltý roh – ručne šité drobnosti
Katarína Filipová – šujtášové šperky
Po skončení trhu, o 18:00, Vás srdečne pozývame na koncert Dušana Havrillu, ktorý ukončí deň hudobným zážitkom.
Okrem toho si celý čas môžete pochutnať na dobrej káve a koláčikoch od kaviarne Príbeh.
Pripravený bude aj detský kútik s maľovaním na tváričky 🙂
Toto podujatie bolo podporené z dotácie Ministerstva školstva, výskumu, vývoja a mládeže SR v oblasti práce s mládežou, ktoré administruje NIVAM – Národný inštitút vzdelávania a mládeže.

PUTOVANIE ZA HISTÓRIOU REGIÓNU VYSOKÉ TATRY – TATRANSKÁ KOTLINA
2025-04-05 10:30 - 12:30 | autobusová zastávka Čarda Tatranská Kotlina

Občianske zhromaždenie
2025-04-04 18:00 - 19:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 4. apríla o 18:00 hod. na Námestí sv. Egídia pred OC Forum. Na zhromaždení vystúpi divadelníčka Iveta Škripková, herečka a moderátorka Lenka Zemčáková, študent Oliver Kras a hudobný hosť Edo Klena. Poprad sa týmto pripája k celoslovenským protestným zhromaždeniam “Slovensko je Európa”.

PubQuiz u Krakena – všeobecné znalosti
2025-04-03 18:30 | U Krakena, Námestie svätého Egídia 10/23, Poprad, 05801, Slovenská republika
Ahojte 🤚🏻
Prinášame Vám zoznam kvízov na najbližsie obdobie 😊
Ako stále v zozname nájdete obľúbené všeobecné kvízy a tentokrát tématické kvízy Poznáš Slovensko? A kvíz MARVEL STUDIOS 👌🏻
Začiatok kvízov 18:45h
Registrácia formou správy na Instagrame alebo Facebooku.
Ďakujeme a Tešíme sa na Vás…🐙

Apríl v Podtatranskej knižnici
2025-04-01 00:00 - 2025-04-30 00:00 | Podtatranská knižnica v Poprade, centrum
Srdečne Vás pozývame stráviť Apríl v spoločnosti bohatej ponuky našich knižničných podujatí.

ČAROVNÉ SKLÍČKO XII.
2025-03-31 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Rozhovor s Annou Budáčovou, ktorá sa venuje tvorbe zo skla. Vo svojom rozprávaní nás už po dvanástykrát prevedie čarovnou krajinou skla. Témou večera bude tentoraz šperkársky smalt – email. Večer moderuje Zuzana Šimová.
Vstupné 3 €
